《题赠和斋先生五代同堂图》
明代·王应辰

弄孙今喜及其元，掌上明珠分外圆。锡命九重昭国瑞，同堂五叶庆天全。

耆英旧踵香山后，莱舞新教孺子先。堪羡添丁添一代，高年此乐过神仙。

作者简介：字奕山，号菣园，王巷人。嘉庆进士，选授四川成都府新繁县知县，颇得民心。著有匏村集、姑熟游草、金台剩稿、蔗香诗草及无心居士诗草等。